যশোর, ২৪ জুন (শীর্ষ নিউজ ডটকম): আগামীকাল যশোরের বাঘারপাড়া উপজেলার ৯টি ইউনিয়নে নির্বাচন অনুষ্ঠিত হবে। ইতিমধ্যে এর সকল প্রস্তুতি সম্পন্ন করেছে জেলা নির্বাচন কমিশন। ৯টি ইউনিয়নে চেয়ারম্যান পদে ৪৩ জন প্রার্থী প্রতিদ্বন্দ্বিতা করবেন।  জানা যায়, দুই একটি বিচ্ছিন্ন ঘটনা ছাড়া প্রার্থীদের প্রচারণায় তেমন কোনো সহিংসতার ঘটনা ঘটেনি। তবে জোহরপুর, রায়পুর, নারিকেলবাড়িয়া,  দোহাকুলা ও জামদিয়া ইউনিয়নে সহিংসতার ঘটনা ঘটতে পারে বলে আশঙ্কা করছে এলাকাবাসী। ৯টি ইউনিয়নে চেয়ারম্যান পদে ৪৩ প্রার্থীর মধ্যে ১নং জোহরপুর ইউনিয়নে চেয়ারম্যান পদে প্রতিদ্বন্দ্বিতা করবেন ৬ জন প্রার্থী। এর মধ্যে চশমা প্রতীক নিয়ে বিএনপি সমর্থিত প্রার্থী মোস্তফা কামাল, বিদ্রোহী প্রার্থী কাজী মনিরুজ্জামান, আওয়ামী লীগ সমর্থিত প্রার্থী নূর মোহাম্মাদ পাটোয়ারি ও তার ছোট ভাই পিএম রেজাইল ইসলাম ওরফে দীলু পাটোয়ারি, স্বতন্ত্র প্রার্থী রোস্তম আলী ও রুহুল কুদ্দুস একে অন্যের প্রতিদ্বন্দ্বিতা করবেন। এছাড়া ২নং বন্দবীলা ইউনিয়নে  আওয়ামী লীগ সমর্থিত প্রার্থী কাজী কামরুল ইসলাম, ওয়ার্কার্স পার্টির সবদুল হোসেন খাঁন, স্বতন্ত্র প্রার্থী আব্দুর রাজ্জাক, জামায়াত সমর্থিত প্রার্থী মাহাবুবুর রহমান ও বিএনপি সমর্থিত প্রার্থী শওকত হোসেন মণ্ডল। ৩নং রায়পুর ইউনিয়নে আওয়ামী লীগ সমর্থিত প্রার্থী মুঞ্জর রশীদ স্বপন, বিএনপি সমর্থিত প্রর্থী জহুরুল হক ও বিদোহী প্রার্থী (আলীগ) আবু জাফর। ৪নং নারিকেলবাড়িয়া ইউনিয়নে বিএনপি সমর্থিত প্রার্থী মশিয়ার রহমান, বিদ্রোহী প্রার্থী গোলাম মোস্তফা সিকদার, স্বতন্ত্র প্রর্থী আবু তাহের আবুল সরদার, আওয়ামী লীগ সমর্থিত প্রার্থী  বাবলু কুমার সাহা। ৫নং ধলগ্রম ইউনিয়নে বিএনপি সমর্থিত প্রার্থী আবু তালেব মোল্লা, বিদ্রোহী প্রার্থী হাফিজুর রহমান ও আওয়ামী লীগ সমর্থিত প্রার্থী আব্দুর রাজ্জাক রাজা। ৬নং দোহাকুলা ইউনিয়নে বিএনপি সমর্থিত প্রার্থী হাদিউজ্জামান মিরাণ, আওয়ামী লীগ সমর্থিত প্রার্থী আবু মোতালেব তরফদার ও জামায়াত সমর্থিত প্রার্থী রফিকুল ইসলাম। ৭নং দরাজহাট ইউনিয়নে আওয়ামী লীগ সমর্থিত প্রার্থী আইয়ুব হোসেন বাবলু, বিদ্রোহী প্রার্থী জাকির হোসেন, অপর দুই বিদ্রোহী প্রার্থী মোখলেচুর রহমান ও আবু ইছহাক লাল, বিএনপি সমর্থিত প্রার্থী গোলাম মোস্তফা ফুল  মিয়া, বিদ্রোহী প্রার্থী মশিয়ার রহমান, জামায়াত সমর্থিত প্রার্থী নাসির হায়দার, স্বতন্ত্র প্রার্থী আক্তার হোসেন, মিকছাদ আলী, আলমঙ্গীর আল-মামুন, নির্মল কুমার বিশ্বাস। ৮নং বাসুয়াড়ি ইউনিয়নে স্বতন্ত্র প্রার্থী আবুল কালাম শামছুদ্দিন ও জামায়াত সমর্থিত প্রার্থী মশিয়ায়ার রহমান, আওয়ামী লীগ সমর্থিত প্রার্থী আবু সাঈদ সরদার, বিএনপি সমর্থিত প্রার্থী আব্দুল মান্নান খাঁন, অপর স্বতন্ত্র প্রর্থী নওশের আলী। ৯নং জামদিয়া ইউনিয়নে বিএনপি সমর্থিত প্রার্থী শামসুর রহমান, আওয়ামী লীগ সমর্থিত প্রার্থী দিদার আলী ফকির এবং ওয়ার্কার্স পার্টির  মোস্তাফিজুর রহমান লাল মিয়া একে অন্যের প্রতিদ্বন্দ্বিতা করবেন।  (শীর্ষ নিউজ ডটকম/প্রতিনিধি/এমআর/শাসি/২২.১৬ ঘ.)